Source: http://docplayer.fi/388929-Mobiilin-tyon-tyoolojen-ja-tyokuormituksen-arviointikonsepti.html
Timestamp: 2018-12-13 18:39:08+00:00
Document Index: 10203132

Matched Legal Cases: ['kko ', 'kko ', 'kko ', 'kko ', 'KKO ', 'KKO ']

MOBIILIN TYÖN TYÖOLOJEN JA TYÖKUORMITUKSEN ARVIOINTIKONSEPTI - PDF
Download "MOBIILIN TYÖN TYÖOLOJEN JA TYÖKUORMITUKSEN ARVIOINTIKONSEPTI"
2 OPPIMATERIAALEJA PUHEENVUOROJA RAPORTTEJA 103 TUTKIMUKSIA Ursula Hyrkkänen, Johanna Koroma, Hanni Muukkonen, Mira Ojalehto, Maria Rautio & Matti Vartiainen MOBIILIN TYÖN TYÖOLOJEN JA TYÖKUORMITUKSEN ARVIOINTIKONSEPTI
3 TURUN AMMATTIKORKEAKOULUN RAPORTTEJA 103 Turun ammattikorkeakoulu Turku 2011 ISBN: (painettu) ISSN: (painettu) Painopaikka: Tampereen Yliopistopaino Oy Juvenes Print,Tampere 2011 ISBN: (pdf) ISSN: (elektroninen) Painotuote
4 SISÄLTÖ ESIPUHE 5 1 JOHDANTO 7 2 KONSEPTIN KEHITTÄMINEN 10 3 MOBIILIN JA MONIPAIKKAISEN TYÖN KOMPLEKSISUUS- JA KUORMITUSTEKIJÄT Kompleksisuustekijöiden malli Työympäristön kompleksisuuteen liittyvät kuormitustekijät Matkustaminen Monipaikkainen työskentely Monikulttuurinen toimintaympäristö Työaika Projektimainen työ Välillinen vuorovaikutus 28 4 TYÖPAIKKASELVITYKSEN TOTEUTTAMINEN MOBIILISSA TYÖSSÄ KONSEPTIN PERUSTEET Suppilomalli mobiilin työn työpaikkaselvityksen etenemisen perusteet Mobiilin työn työpaikkaselvityksen etenemisen vaiheet ja menetelmät Perusselvityksen käynnistäminen mobiilia työtä tekevien organisaatioiden ja työntekijöiden tunnistaminen Perusselvitys mobiilia työtä tekevien organisaatioiden toiminnan sekä henkilöiden kokemusten kartoittaminen työolojen ja kuormitustekijöiden arvioimiseksi Suunnatut selvitykset mobiilia ja monipaikkaista työntekijää ja hänen kuormittumistaan koskeva tieto 37 LÄHTEET 45
6 ESIPUHE Uudet ja kehittyvät työvälineemme sallivat yhä useammalle meistä työskentelyn missä tahansa ja minä tahansa aikana. Tässä raportissa tarkastelun kohteena on mobiili työ. Sillä tarkoitetaan työtapaa, jossa työntekijä liikkuu ja työskentelee päätyöpaikkansa ulkopuolella eri paikoissa vähintään kymmenen tuntia viikossa ja käyttää yhteistyössään sähköisiä viestintävälineitä. Mobiili työntekijä kuljettaa työvälineitään mukanaan ja perustaa työpisteensä tarpeen mukaisesti eri paikkoihin, kuten asiakasorganisaation tiloihin, kulkuvälineisiin, hotellihuoneisiin, kahviloihin ja kotiin. Tämän vuoksi mobiiliin työhön liitetään usein määre monipaikkainen. Kun työn piiri laajenee, monimutkaistuu myös työn toimintaympäristö. Näin myös työn kuormitustekijät monipuolistuvat ja työn vaativuus kasvaa. Hyvinvoinnin näkökulmasta on keskeistä, että työntekijä, hänen tiiminsä ja organisaationsa pystyvät toimimaan terveellisellä ja turvallisella tavalla myös silloin, kun työtä eivät rajaa työpaikan seinät eikä 8 16 työaika. Työterveyshuollon tehtävänä on havaita työn uudet vaatimukset ja tukea palveluiden kohteena olevien organisaatioiden ja yksilöiden osaamista ja hyvinvointia. Raportti perustuu Työsuojelurahaston rahoittamaan tutkimusprojektiin, jonka tavoitteena on ollut kehittää työterveyshuollon käytössä olevia menettelyitä, joilla voidaan tunnistaa ja ymmärtää mobiilin työn erityispiirteitä ja siten edistää hyvinvointia mobiilissa työssä. Projektissa tutkittiin yhteistyössä työterveyshuollon kanssa mobiilin monipaikkaisen työn hyvinvointitekijöitä ja kehitettiin työpaikkaselvitykseen liitettävissä olevia työolojen ja työkuormituksen arviointimenettelyitä. Työn tulos, mobiilin työn työolojen ja työkuormituksen arviointikonsepti, kuvataan tässä raportissa. Konseptiesitys perustuu tutkimus- ja kehitystyöhön, jota toteutettiin Aaltoyliopiston Perustieteiden korkeakoulun Työpsykologian ja johtamisen yksikön (Johanna Koroma ja Matti Vartiainen), Helsingin yliopiston käyttäytymistieteiden tiedekunnan CRADLE-tutkimusyksikön (Hanni Muukkonen), Turun ammattikorkeakoulun Tulevaisuuden työ -tutkimusohjelman (Ursula Hyrkkänen ja Mira Ojalehto) ja Työterveyslaitoksen terveys- ja työkyky osaamiskeskuksen (Maria Rautio) yhteistyönä. Tämän lisäksi kehittämistyöhön osallistui viiden eri työterveysyksikön toimijoita. Lämmin kiitos kaikille innostuneesta ja asiantuntevasta yhteistyöstä. Mobiilin työn työolojen ja työkuormituksen arviointikonsepti 5
7 Ilman Työsuojelurahaston tukea tämä tutkimus ei olisi ollut mahdollinen. Kiitos ohjausryhmälle, Riitta-Liisa Lappeteläiselle, Maria Rautiolle, Kaj Husmanille, Ari Putkoselle ja Jari Multisillalle saamastamme palautteesta ja kannustuksesta. Turussa ja Otaniemessä Ursula Hyrkkänen ja Matti Vartiainen 6 Turun ammattikorkeakoulun raportteja 103
8 1 JOHDANTO Mobiililla työllä tarkoitetaan sähköisten viestintä- ja yhteistyövälineiden (ICT) tukemaa liikkuvaa työtä. Jos työntekijä on poissa päätyöpaikaltaan yli kymmenen tuntia viikossa, hänen katsotaan kuuluvan paljon liikkuvien työntekijöiden ryhmään (Gareis, Lilischkis & Mentrup 2006, 45 54). Mobiileja työntekijöitä ovat paljon liikkuvat työntekijät, jotka kommunikoivat ja tekevät yhteistyötä viestintä- ja yhteistyöteknologian välityksellä (Hyrkkänen & Vartiainen 2005, 27; Gareis ym. 2006, 51 54). Aiemmin tehdyissä tutkimuksissa on todettu liikkuvan työn lisääntyneen paljon sekä Euroopassa että muualla maailmassa (Parent-Thirion ym. 2007, Telework Trendlines 2009). Työ ja terveys Suomessa -raportissa (Kauppinen ym. 2009, 246) todetaan joka kolmannen työntekijän tekevän monipaikkaista ja liikkuvaa työtä. Mobiilit työntekijät työskentelevät erilaisissa ympäristöissä, kuten kodeissaan, primaarityöyhteisöissä, sekundaarisilla työpaikoilla (oman yrityksen muissa työpisteissä, asiakkaiden tiloissa), kulkuvälineissä sekä matkalla ollessaan erilaisissa vapaa-ajan tiloissa kuten hotellihuoneissa, kahviloissa ja lentokentillä. Tämän vuoksi mobiilin työn määreisiin yhdistetään monipaikkainen työ (Gareis, Kordey & Müller 2004). Myös tässä raportissa monipaikkaisuus käsitetään yhdeksi mobiilin työn piirteeksi. Liikkuminen ja monipaikkainen työ edellyttävät yhteydenpitoa sekä omaan työyhteisöön että matkustamisen kohteena olevien yhteisöjen edustajiin. Matkustamisen vuoksi yhteistyön apuvälineeksi tarvitaan sähköisiä viestimiä sekä mobiilin yhteydenpidon sallivia yhteyksiä ja ohjelmia. Viestintää ja yhteistyötä viestintä- ja yhteistyöteknologioiden avulla kutsutaan välittyneeksi (Vartiainen, Hakonen & Kokko 2004). Siinä työ toteutuu kasvokkain tekemisen sijasta välineiden, ohjelmistojen ja infrastruktuureiden rakentamissa virtuaalisissa tiloissa. Välittyneisyyden vuoksi mobiiliin työhön liitetään myös virtuaalityön käsite. Samalla tavoin kuin mobiili työ toteutuu monissa fyysisissä paikoissa, myös virtuaalityö on monipaikkaista: puhumiseen ja kuunteluun perustuva puhelinyhteys muodostaa erilaisen virtuaalisen työtilan kuin esimerkiksi organisaation intranetissä toteutuva toiminnanohjausjärjestelmä tai kokouksen Mobiilin työn työolojen ja työkuormituksen arviointikonsepti 7
9 videokonferenssi. Fyysiset ja virtuaaliset tilat ovat monin tavoin toisiinsa limittyneitä; työskenneltäessä kodin, oman organisaation tai asiakasorganisaation fyysisissä tiloissa voidaan samalla olla virtuaalisesti läsnä esimerkiksi oman organisaation, asiakasorganisaation tai kumppaniyhteisön tiloissa (ks. ns. etäläsnäolo, Dolezal 2009). Edellä kuvattu työn muotojen kehittyminen edellyttää, että myös työn ja työolojen terveellisyydestä ja turvallisuudesta vastuussa olevat asiantuntijat, kuten työterveyshuollon ja työsuojelun toimijat, kehittävät työtapojaan ja työvälineitään. Selvitettäessä mobiilin työn ja sen työolojen terveellisyyttä ei ole mahdollista matkustaa työntekijän mukana ja välittömästi havainnoida hänen työtään työreitin eri tiloissa. Työterveyshuollon toteuttamisen edellytyksenä on kuitenkin se, että työterveyshuollon asiantuntijat pystyvät työpaikkaselvitysten tuottaman pätevän tiedon perusteella määrittämään muun työterveyshuollon sisällön, kuten esimerkiksi, miten terveystarkastukset toteutetaan ja miten työyhteisöitä ja työntekijöitä ohjataan ja neuvotaan (Manninen, Laine, Leino, Mukala & Husman 2007, ; Työterveyshuoltolaki /1383; 12 ; Valtioneuvoston asetus 1484/2001). Työturvallisuuslaki edellyttää, että myös työnantajat ja työntekijät tuntevat työn ja työolot siten, että niiden terveellisyys ja turvallisuus voidaan taata. Työterveyshuollon tehtävä on asiantuntijatahona tukea työpaikkojen toimijoita tässä tehtävässä. (Työturvallisuuslaki /738, 12.) Perinteisten työmuotojen kohdalla työterveyshuollon toiminnan lähtökohdaksi on koottu paljon empiirisiä ja selkeitä havaintoja, joiden pohjalta on kehitetty työntekijöiden työhön, työoloihin, kuormitusvaikutuksiin ja kuormittavuuteen kohdistuvia arviointimenetelmiä. Mobiilin työskentelyn lisääntyminen ja työpaikan laajentuminen kotiympäristöön, autoihin, juniin, lentokoneisiin ja kentille sekä eri organisaatioiden ja maiden työtiloihin on vaikuttanut siten, että suora työolojen havaitseminen on käynyt mahdottomaksi ja monet käytössä olevat työolojen ja työkuormituksen arviointimenetelmät ovat menettäneet osuvuuttaan (Hyrkkänen & Vartiainen 2009). Ratkaistavana on myös kysymys, miten virtuaalityön tiloja tulisi arvioida riittääkö valaistusvoimakkuuksien, tietokoneen näytön merkkikokojen ja työasentojen arviointi, vai tulisiko hyvinvoinnin asiantuntijoiden kyetä analysoimaan nykyistä monipuolisemmin virtuaalitilojen työoloja ja kuormitustekijöitä. Mobiilia työtä koskevissa tutkimuksissa on tunnistettu sellaisia uusia työoloista ja työkuormituksesta johtuvia vaativuus-, kuormitus- ja riskitekijöitä, joi- 8 Turun ammattikorkeakoulun raportteja 103
10 ta ei vielä riittävästi tunneta eikä niitä pystytä kartoittamaan olemassa olevin arviointimenetelmin (esim. Hyrkkänen & Vartiainen 2007; Kokko & Vartiainen 2007; Nurmi 2010c). Vuonna toteutettu työterveyshuollon käyttöön tarkoitettujen arviointi- ja mittausmenetelmien tarkastelu osoitti, että tarjolla olevat menetelmät eivät sellaisenaan tavoita kehittyvien työmuotojen työolotietoja ja työn kuormitustekijöitä (Hyrkkänen & Vartiainen 2009). Selvityksessä todettiinkin, että tulisi kehittää uusia työpaikkaselvitystä tukevia työolojen ja työkuormituksen arviointikäytäntöjä. Projektiin osallistuneet työterveyshuollon toimijat korostivat myös tarvetta varmentaa ja nimetä aiemmissa tutkimuksissa alustavasti havaituista kuormitustekijöistä ne, joihin mobiilin työn työpaikkaselvityksessä erityisesti tulisi kiinnittää huomiota. (Hyrkkänen & Vartiainen 2009) Tässä mobiilin työn työolojen ja työkuormituksen arviointia kehittävässä, Työsuojelurahaston rahoittamassa projektissa vastataan edellä mainittuihin tehtäviin. Projektissa on täsmennetty mobiilin ja monipaikkaisen työn toimintaympäristöstä syntyviä työn kuormitustekijöitä ja kehitetty niiden tavoittamiseen soveltuvaa arviointimenettelyiden sarjaa eli arviointikonseptia. Seuraavassa kuvataan mobiilin työn työolojen ja työkuormituksen arviointimenetelmän kehittämisen työvaiheet. Tämän jälkeen esitellään ne mobiilia työtä koskevat vaativuustekijät ja niihin sisältyvät kuormitustekijät, joiden arviointia osana työpaikkaselvitystä voidaan pitää oleellisena mm. työterveyshuollon muiden toimien suunnittelulle ja toteuttamiselle. Viimeisessä luvussa kuvataan kehittämisprojektin lopputuloksena syntynyt konsepti. Konsepti yhdistää mahdollisia arviointimenetelmiä kartoittaneessa tutkimusraportissa (Hyrkkänen & Vartiainen 2009) kuvatut kolme erilaista arviointitapaa yhdeksi menettelytapojen sarjaksi. Konseptiin liitettäviä työvälineitä on kuvattu esimerikinomaisesti tämän julkaisun liitteissä. Mobiilin työn työolojen ja työkuormituksen arviointikonsepti 9
11 2 KONSEPTIN KEHITTÄMINEN Mobiilin työn työolojen ja kuormitustekijöiden arviointikonseptia kehitettiin yhteistoiminnallisin menetelmin. Kehittäminen eteni monivaiheisena prosessina, jossa vuorottelivat mobiilin työn kuormitustekijöiden kartoittaminen, olemassa olevien työterveyshuollon toteuttamien arviointikäytäntöjen selvittäminen, arviointikonseptin kehittäminen työterveyshuoltoa toteuttavien yksiköiden kanssa ja tutkijoiden tekemä kehitystyö (kuvio 1). Menettelyssä tieteellinen ja käytännöllinen kehittäminen seurasivat siis sykleinä toisiaan. Kuviossa 1 kuvatut konseptin kehittämisen vaiheet 1 4 on raportoitu aiemmin (Hyrkkänen & Vartiainen 2009), ja niistä on myös julkaistu tieteellisiä artikkeleita (Vartiainen & Hyrkkänen 2010 a ja b) ja konferenssiesityksiä (esim. Hyrkkänen, Vartiainen & Kokko 2009). Tässä raportissa puolestaan esitellään konseptin kehitystyövaiheet 5 8 (ks. kuvio 1 ja taulukko 1). Vaiheen 5 aikana tavoitteena oli täsmentää ja tarkentaa mobiilin työn vaativuus- ja kuormitustekijöitä. Vaiheessa käytettiin useita menettelyitä. Aluksi koottiin kompleksisuustekijäkohtaisia tutkimusartikkeleita ja tarkasteltiin niiden esille nostamia kuormitustekijöitä meta-analyysin avulla. Toiseksi kerättiin aineistoa mobiilia työtä tekevien työpäivien kulusta, työtehtävistä, työskentelyyn käytetyistä paikoista ja tuntemusten vaihtelusta aikasarjakyselyllä (CASS, ks. Muukkonen ym. 2010). Aikasarjakyselyssä yhdeksän työntekijää vastasi kolmen päivän ajan puolentoista tunnin välein noin klo 7 23 välisenä aikana älypuhelimen välityksellä esitettyihin kyselyihin, valokuvasi käyttämänsä työpaikan ja raportoi mittausajankohtien välisiä tapahtumia ääninauhalle. Nämä tiedot siirtyivät puhelimien välityksellä tutkijoiden käytössä olleelle palvelimelle. Seurantajakson jälkeen kyselyyn osallistuneet työntekijät haastateltiin käyttäen ns. stimulated recall -tekniikkaa (vrt. esim. Engeström 1999). Stimuluksena käytettiin kyselystä koostettua työpäivän kulkua, työskentelypaikkoja ja niihin liitettyjä positiivisia ja negatiivisia tuntemuksia kuvaavaa graafista kuviota sekä haastatellun henkilön kalenteria. Kolmanneksi haastateltiin työterveyshuoltojen osoittamia mobiilia työtä tekeviä oireilevia työntekijöitä (n=25). Ennen haastattelua työntekijät opastettiin 10 Turun ammattikorkeakoulun raportteja 103
12 pitämään täsmällistä päiväkirjaa sähköisen kalenterin avulla (ns. hyvinvointipäiväkirja) viiden arkipäivän ajan. He kirjasivat päiviensä kulun heräämisestä nukkumaan menoon asti ja merkitsivät tapahtumien yhteyteen kuormittuneisuuden kokemuksensa. Myös oireilevien työntekijöiden haastattelussa päiväkirjaa käytettiin stimuluksena, jonka tarkoitus oli auttaa haastateltavaa palauttamaan mieleensä työviikon kulkua ja siihen liittyviä kuormittavia tapahtumia (vrt. stimulated recall). Näitä tietoja koostamalla muotoiltiin arviointikonseptiin esitettävät kompleksisuustekijät ja niihin liittyvät kuormitustekijät. Samalla kehitettiin työpaikkaselvityskäytäntöön liitettävissä olevaa työolojen ja työkuormituksen arviointimenettelyiden sarjaa eli arviointikonseptin mallia (kuviossa vaihe 6, arviointikonsepti 0,1 ). Vaiheessa 7 käytiin keskusteluja työterveyshuollon toimijoiden kanssa neljässä eri organisaatiossa. Työterveyshuollon toimijat arvioivat konseptimallin käyttökelpoisuutta ja palvelevuutta. Näiden arviointikeskusteluiden perusteella konseptia muokattiin edelleen. Taulukossa 1 kuvataan konseptimallin kehittämisessä käytetyt menetelmät ja aineistot. KUVIO 1. Työolojen ja työkuormituksen arviointimenetelmän kehittämisen vaiheet. Mobiilin työn työolojen ja työkuormituksen arviointikonsepti 11
13 TAULUKKO 1. Arviointikonseptin kehittämiseen liittyneet tehtävät, menetelmät ja aineisto. Tehtävä Menetelmä Aineisto 1. Kuormitustekijöiden Haastattelu 41 mobiilia työntekijää kartoittaminen 2. Arviointimenetelmien pätevyyden arviointi 3. Työterveyshuollon käytäntöjen kartoittaminen 4. Arviointitavan vaatimusmäärittely 5. Kuormitustekijöiden varmentaminen Sisältöanalyysi Haastattelu Kehittämiskokoukset a) Meta-analyysi kompleksisuustekijöihin liittyvistä kuormitustekijöistä 44 työolojen ja työkuormituksen arviointiin tarkoitettua menetelmää Kahden työterveysyksikön toimijoiden haastattelut (yksilö- ja ryhmähaastattelut), käytäntöihin liittyvät dokumentit Kymmenen kehittämiskokouksen nauhoitetut keskustelut a) Kompleksisuustekijäkohtaiset tutkimusartikkelit b) CASS aikasarjakysely ja haastattelu b) Yhdeksän tietotyöntekijän kolmen päivän tapahtumat ja haastatteluaineisto 6. Konseptin 0,1 muotoilu c) Päiväkirja ja haastattelu Tutkijafoorumi c) 25 oireilevan mobiilin tietotyöntekijän hyvinvointipäiväkirjat viideltä työpäivältä ja haastatteluaineisto Kokousmuistiot ja kokouksissa laaditut muut dokumentit 7. Konseptin arviointi Arviointikokoukset Dokumentit ja muistiot (neljä työterveyshuollon toimijaryhmää, 2 3 kokousta jokaisessa) 8. Konseptin kokoaminen Tutkijafoorumi 12 Turun ammattikorkeakoulun raportteja 103
14 3 MOBIILIN JA MONIPAIKKAISEN TYÖN KOMPLEKSISUUS- JA KUORMITUSTEKIJÄT Tässä luvussa kuvataan mobiilin työn kompleksisuus- ja kuormitustekijöitä sekä perustellaan sitä, miksi nyt esitetyt tekijät olisivat juuri niitä, joihin työterveyshuollon tai muiden työntekijöiden hyvinvoinnista vastuussa olevien tahojen tulisi kiinnittää huomiota. Seuraavissa osioissa esitellään ensin kompleksisuustekijöiden malli ja sen jälkeen kuhunkin kompleksisuustekijään liittyvät kuormitustekijät. Ajatuksena on, että mobiilin työn toimintaympäristön vaihtelevat kompleksisuus eli vaativuustekijät ja niiden hallinta vaikuttavat työntekijän kokemaan hyvinvointiin. 3.1 KOMPLEKSISUUSTEKIJÖIDEN MALLI Kuormitustekijöiden luokittelua sisällöllisesti ohjaavana viitekehyksenä toimii mobiilin työn kompleksisuustekijöiden malli (kuvio 2). Sen ajatuksena on, että työn vaativuus syntyy paitsi työstä itsestään myös työn toimintaympäristön asettamista vaatimuksista. Jos organisaation toimijat, samoin kuin työntekijät itse, hallitsevat työn toimintaympäristön kompleksisuustekijät, työn laajentunut toimintaympäristö on mahdollisuus, joka voi lisätä työntekijän hyvinvointia. Jos työn laajentuneen toimintaympäristön kuormitustekijät ovat hallitsemattomia, ne voivat olla uhka työhyvinvoinnille (ks. esim. Karasek & Theorell 1990). Tutkimushavaintoihimme perustuen mobiilin työn toimintaympäristön vaativuus on pelkistetty kuudeksi kompleksisuustekijäksi (kuvio 2). Ne ovat matkustaminen, monissa paikoissa työskentely, erilaisissa kulttuureissa toimiminen, uudella tavalla rakentuva työaika, projektimainen työ sekä välittynyt vuorovaikutus ja yhteistyö virtuaalitilassa (Hyrkkänen & Vartiainen 2005, 2007; Vartiainen & Hyrkkänen 2010). Kuhunkin kompleksisuustekijään liittyy useita kuormitustekijöitä. Mobiilin työn työolojen ja työkuormituksen arviointikonsepti 13
15 Välittynyt vuorovaikutus ja yhteistyö Projektimainen työ Matkustaminen Työn vaatimat kompetenssit Uudella tavalla rakentuva työaika Monipaikkainen työskentely Erilaisissa kulttuureissa toimiminen KUVIO 2. Mobiilin ja monipaikkaisen työn toimintaympäristön vaativuustekijät. Kompleksisuustekijöistä matkustaminen tarkoittaa työn edellyttämää matkustamista työkohteeseen, sieltä takaisin tai työkohteiden välillä millä tahansa tavalla. Monipaikkainen työ -tekijä kuvaa erilaisista työpisteistä koostuvaa työpaikkojen piiriä ja työntekijän niissä kohtaamia työoloja. Työn piiriin kuuluvia erillisiä tarkastelukohteita ovat koti, ensisijainen työpaikka, kulkuvälineet, toissijainen työpaikka (oman organisaation toissijaiset tilat tai asiakasorganisaation tilat) ja vapaa-ajan tilat (kuten esimerkiksi hotellien majoitustilat, ravintolat, kirjastot) (Hyrkkänen & Vartiainen 2005; Hyrkkänen & Nenonen 2005). Erilaisissa kulttuureissa toimimisella tarkoitetaan työskentelyä sellaisten ihmisten tai ryhmien kanssa, joiden kieli ja yhteiskunnallinen, kulttuurinen tai uskonnollinen tausta ovat erilaisia kuin tarkasteltavan työntekijän. Uudella tavalla rakentuvalla työajalla tarkoitetaan sitä aikaa, jonka työntekijä työskentelee päätyöhön kuuluvien tehtäviensä äärellä, onpa hän sitten missä tahansa paikassa. Projektimainen työ tarkoittaa työtapaa, jossa ryhmä ihmisiä kokoontuu määrätyksi ajaksi suorittamaan projektiksi rajattua tehtävää. Kun projekti valmistuu, myös siinä toimineiden ihmisten ryhmä purkautuu. Välittynyt vuorovaikutus tarkoittaa kommunikaatiota ja yhteistyötä sähköisten viestintävälineiden avulla. Näitä kompleksisuustekijöitä tarkennetaan seuraavassa luvussa. 14 Turun ammattikorkeakoulun raportteja 103
16 3.2 TYÖYMPÄRISTÖN KOMPLEKSISUUTEEN LIITTYVÄT KUORMITUSTEKIJÄT Seuraavissa alaluvuissa tarkastellaan erikseen jokaista kompleksisuustekijää ja siihen liittyviä kuormitustekijöitä. Kustakin kuormitustekijästä on esitetty myös TIKKA arviointimenetelmää (Lindström ym. 2005) mukaillen kuvaus, jonka perusteella asian voi arvioida olevan kunnossa tai vaativan lisäselvitystä. Koska kompleksisuustekijöitä ja niihin luokiteltuja muuttujia koskeva tutkimus on eri vaiheissa mm. asian uutuuden tai erilaisuuden vuoksi, myös luokittelumääreet kunnossa tai vaatii lisäselvitystä vaihtelevat kompleksisuustekijän mukaan. Toisissa (esim. matkustaminen tai työaika) arvioinnin perustaksi voidaan esittää täsmällisiä lukumääriä kun taas toisissa arviointi on laadullista, työntekijän kokemukseen perustuvaa. Tässä kuvattua kompleksisuustekijäkohtaista kuormitustekijöiden luokittelua tullaan testaamaan käytännön sovelluksissa yhteistyössä työterveyshuollon toimijoiden kanssa projektin seuraavissa vaiheissa Matkustaminen Matkustamisen vaativuuteen liittyvät kuormitustekijät ovat: matkapäivien määrä matkapäivän pituus matkalle lähtö tai matkalta paluu 23 6 aikana aikavyöhykkeiden ylitykset työskentely heti matkustamisen jälkeen, jos matkustamisen aikana ei ole mahdollista levätä pitkät lentomatkat Matkapäivien määrä kuormittaa työntekijää (Hyrkkänen & Vartiainen 2005, 2007; Hyrkkänen, Vartiainen, Koroma & Ojalehto 2010), koska matkalla ollessa ollaan samalla poissa jostain. Poissaolot aiheuttavat sekä työtehtävien että vapaa-ajan tehtävien järjestelyn tarvetta ja siten lisätyötä. Matkapäivät kuormittavat myös itsessään: suoritetaan vaativia tehtäviä, kohdataan vieraita toimijoita ja tehdään pitkää päivää. Haastattelututkimuksissa mobiilia työtä tekevät asettivat matkapäivien kuormittavuuden rajan matkapäivään vuodessa (Hyrkkänen & Vartiainen 2005; Hyrkkänen, Vartiainen, Koroma & Mobiilin työn työolojen ja työkuormituksen arviointikonsepti 15
17 Ojalehto 2010). Työterveyshuollon osoittamat oireilevat työntekijät pitivät yli 50 matkapäivää vuodessa kuormittavana ja oireilemattomat asettivat rajan 100 matkapäivään. Matkapäivien määrän kuormittavuutta osoittavat tutkimukset ovat toistaiseksi perustuneet laadullisiin aineistoihin ja menettelyihin. Matkapäivän pituudella tarkoitetaan sitä kokonaistuntimäärää, joka koostuu matkustamisesta ja työn tekemisestä. Tällä tavoin tarkasteltuna työ, johon kuuluu matkustamista, tarkoittaa usein ajallisesti pidempiä työpäiviä ja suurempia viikkotuntimääriä, vaikka matka-aikaa ei kaikkien työehtosopimusten mukaan lasketakaan työaikaan kuuluvaksi. Työntekijät kokevat pitkät matkapäivät kuormittavaksi (Costa, Pickup & Di Martino 1988a, 1988b; Hyrkkänen & Vartiainen 2005, 2007). Matkapäivän pituuden arvioinnin voi ainakin jossain määrin rinnastaa TIKKA-arviointimenetelmässä (Lindström ym. 2005) työaikojen kuormittavuutta selvittävään kysymykseen pisimmän työvuoron kestosta. Sen mukaan työvuoron kestossa on korjattavaa, jos se ylittää kerran viikossa tuntia. Tämä voisi toimia rajana myös matkapäivän kuormittavuuden arviointiin: kerran viikossa kertyvä yli 15 tuntia kestävä matkapäivä voidaan katsoa kuormitustekijäksi. Matkalle lähtö tai matkalta paluu yöaikaan (23 06) edellyttää hereilläoloa yöaikaan ja siksi rikkoo elimistön sirkadiaanisia rytmejä yötyön lailla. Yötyön vaikutuksia elinjärjestelmän toimintaan raportoivia tutkimuksia on useita (esim. Hublin & Härmä 2010; Puttonen ym. 2010; Sallinen ym. 2003; Tompkins, Randolph, & Ostendorf 2005; Åkerstedt & Wright Jr. 2009). Yöaikaan matkustaminen ja vuorokausirytmin rikkoontuminen ovat elimistöä kuormittavia tekijöitä, jotka työntekijät myös kokevat kuormittaviksi (Hyrkkänen & Vartiainen 2005, 2007). Yötyössä 20 yövuoroa vuodessa riittää suositukseen, että työntekijöiden terveys tulisi tarkistaa säännöllisin väliajoin (Valtioneuvoston asetus 1485/2001, Työterveyslaitos ja STM 2006). Nopea aikavyöhykkeiden ylittäminen vaikuttaa elimistön sirkadiaanisiin rytmeihin ja kuormittaa sen vuoksi elimistöä (esim. Härmä & Partonen 2009; Tompkins, Randolph & Ostendorf 2005). Lentomatkustaminen aikavyöhykkeiden yli muuttaa ihmisen vuorokausivaihtelun ajastusta lennon aikana syntyneen aikaeron verran. Lennon jälkeen elimistö pyrkii korjaamaan tilannetta. Sopeutumisaikaan vaikuttavat ylitettyjen aikavyöhykkeiden määrä ja lennon suunta. Aikaerorasitukseksi kutsutaan oireita, jotka seuraavat heti aikaerolennon jälkeen. Näitä ovat mm. väsymys, unettomuus, vatsakivut, muistihäiriöt, päänsärky, ärtyisyys sekä fyysisen ja psyykkisen suorituskyvyn heikkeneminen. 16 Turun ammattikorkeakoulun raportteja 103
18 Oireet johtuvat siitä, että elimistön biologinen kello ei ole tahdistunut paikalliseen aikaan. Yleinen esim. yölennon aikana valvomisesta johtuva väsymys lisää oireita. (Härmä & Partonen 2009, ) Aikavyöhykkeiden ylittäminen on matkustamiseen liittyvä kuormitustekijä, jos ylitetään useita aikavyöhykkeitä. Kuormitustekijää arvioitaessa kiinnitetään huomiota paitsi ylitettävien aikavyöhykkeiden määrään myös lentomatkojen määrään, matkustamisen suuntaan ja ajalliseen toistuvuuteen. Esimerkiksi, jos matkustetaan länteen kymmenen aikavyöhykkeen yli, vie sopeutuminen keskimäärin neljä päivää. Jos sen jälkeen matkustetaan itään kymmenen aikavyöhykkeen yli, vie sopeutuminen keskimäärin kuusi päivää. Matkojen suunnittelulla on siis oleellinen merkitys kuormitustekijää arvioitaessa. Työskentelyn aloittaminen heti matkan jälkeen on kuormitustekijä, jos työntekijä ei ole voinut matkustaessaan levätä normaalisti. Tällaisia tilanteita syntyy esimerkiksi työkohteeseen suuntautuvan yölennon jälkeen tai vastaavasti matkalta palattaessa. Joidenkin tutkimusten mukaan (Hyrkkänen & Vartiainen 2005, 2007; Vartiainen & Hyrkkänen 2010 a ja b) työntekijät ovat taipuvaisia esimerkiksi työajan seurantajärjestelmien vuoksi aloittamaan työskentelyn heti aamusta, vaikka he olisivatkin palanneet työmatkaltaan vasta aamuyön tunteina. Kuormitustekijän tunnistamisessa apuna voi käyttää työaikalain määritystä, jonka mukaan keskeytymättömän vuorokausilevon pituuden tulisi olla 11 tuntia ja jaksotyössä 9 tuntia. Tämän tarkoitus on taata riittävä aika uneen ja muuhun palautumiseen (esim. Sallinen ym. 2003). TIKKA-arviointimenetelmässä (Lindström ym. 2005) kahden peräkkäisen työvuoron välinen aika kuuluu työaikojen kuormittavuuden arviointiperusteisiin. Ongelmana tosin on se, että matka-aika ei ylemmillä toimihenkilöillä virallisesti kuulu työaikaan. Toistuvat pitkään kestävät lennot ovat kuormitustekijä lentokoneen olosuhteiden (esim. matkustamon maanpintaa alhaisemman paineen vuoksi, ahtaiden matkustustilojen ja paikallaan olon) vuoksi. Yli kahdeksan tunnin lentomatka on elimistölle selkeä kuormitustilanne ja riskitekijä erityisesti henkilöillä, joilla on hengitysja verenkiertoelinten sairauksia (esim. Silverman & Gendreau 2009). Taulukossa 2 on esitetty kriteereitä, joiden perusteella muuttuja (ts. kuormitustekijä) voidaan luokitella kunnossa olevaksi tai lisäselvitystä tarvitsevaksi. Tämä luokittelu voi toimia sellaisenaan työpaikkaselvityksen ohessa käytettävänä tiedonkeruutapana. Tällöin työterveyshuollon asiantuntija, esimerkiksi haastateltuaan työyhteisön jäseniä, ratkaisee kumpaan luokkaan hän muuttujaa koskevan tuloksen asettaa. Mobiilin työn työolojen ja työkuormituksen arviointikonsepti 17
19 TAULUKKO 2. Matkustamiseen liittyvät muuttujat ja niiden luokittelun perusteet. Muuttuja Kunnossa Lisätarkastelun tarve Matkapäivien määrä Alle 50 matkapäivää vuodessa Yli 50 matkapäivää vuodessa ja mahdollisuus vaikuttaa matkapäivien määrään vähäinen Matkapäivän pituus (matkustaminen ja työtunnit yhdessä) Matkalle lähtö tai paluu Aikavyöhykkeiden ylittäminen Lepoaika matkan jälkeen (rinnastuu suositukseen: 9h lepoaika työvuorojen välillä jaksotyössä) Alle 12 h kolme kertaa viikossa Alle 20 kertaa vuodessa Aikavyöhykkeiden ylityksiä satunnaisesti Mahdollisuus levätä/ nukkua matkan aikana tai vähintään 9 tunnin lepo matkan jälkeen Toistuvat pitkät lentomatkat Alle 8 tunnin lentoja, yli 8 tunnin lentoja satunnaisesti Yli neljä kertaa viikossa tuntia tai kerran viikossa yli tuntia Yli 20 kertaa vuodessa Toistuvat useiden aikavyöhykkeiden ylitykset (mannerten väliset lennot) Ei mahdollisuutta levätä/ nukkua matkan aikana, ei mahdollisuutta levätä matkan jälkeen Toistuvat yli 8 tunnin lentomatkat Monipaikkainen työskentely Monipaikkaista työtä koskevissa esityksissä (Hyrkkänen & Vartiainen 2005, 2007) työpaikkojen kokoonpanoa tarkastellaan työnteon areenana. Se koostuu erilaisista kokoonpanoista, joissa viiden erilaisen työpaikan käytön osuudet vaihtelevat. Nämä viisi mahdollista työpaikkaa ovat koti, ensisijainen työpaikka (työpaikka, johon tehtävä on sijoitettu), kulkuvälineet, toissijaiset työpaikat (ts. oman yrityksen toisilla paikkakunnilla sijaitsevat tilat tai asiakkaiden tilat) ja vapaa-ajan tilat. Työskentelyn hallinta monissa paikoissa on vaativaa ja monipaikkaisen työn kuormitus syntyy seuraavista tekijöistä: työskentelypaikkojen määrä työskentelypaikkojen etäisyys toisistaan päätyöpaikan ergonomia ja työolot 18 Turun ammattikorkeakoulun raportteja 103
20 kodin työergonomia ja työolot toissijaisten työpaikkojen ergonomia ja työolot kulkuvälineiden ergonomia ja työolot vapaa-ajan tiloiksi tarkoitettujen työskentelyyn käytettyjen paikkojen ergonomia ja työolot Työskentelypaikkojen määrä on työn kuormitustekijä, joka vaikuttaa kuormittavuuteen esim. työn keskeytymisen kautta (Axtell, Hislop & Whittaker 2008; Hislop & Axtell 2009; Hyrkkänen 2006). Kalliomäki-Levanto (2009, ) on todennut keskeytysten olevan merkittävä kuormitustekijä mm. siksi, että ne hidastavat vaativien kognitiivisten tehtävien suorittamista sekä aiheuttavat lisätyötä ja -ponnistelua. Mobiilissa työssä paikasta toiseen siirtyminen ja vaativat kognitiiviset tehtävät voivat aiheuttaa yhteensovittamisen ongelmia. Jokainen uusi paikka edellyttää työpisteen perustamista, on sitten kyse neuvottelun käynnistämisestä neuvotteluhuoneessa tai työtehtävien raportoimisesta muulle tiimille vaikkapa hotellihuoneesta käsin. Työpisteeseen asettuminen vaatii työpaikan fyysisen ja virtuaalisen infrastruktuurin haltuunottoa, toiminnallisuuden hahmottamista samoin kuin psykososiaalisen ympäristön hallintaa (vrt. Vischer 2007). Lähtiessä työpiste tulee ajaa alas. Työpisteen pystyttäminen ja purkaminen vie aikaa ja vaatii osaamista. Tämän lisäksi usein tapahtuva paikan vaihtaminen voi pakottaa keskeyttämään tehtävän työtapa, jossa voitaisiin viipyä yhdessä paikassa tehtävän vaatiman ajan ja siirtyä tehtävien välissä toiseen paikkaan, on harvoin mahdollinen. Tietotyön toistuvien keskeytysten hallinnan keinoksi on esitetty mm. limitysstrategian käyttöä (Oulasvirta 2007). Siinä työn johdonmukaisuutta lisätään esim. pitämällä työpöydän dokumentit tietyssä järjestyksessä, jolloin niiden havaitsemisen avulla keskeytyneeseen työhön pääsee nopeammin takaisin käsiksi. Mobiilia työtä tekevällä ainoan mahdollisuus tämän strategian käyttöön olisi mobiililaitteen avulla tapahtuva tehtävien jäsentäminen. Työskentelypaikkojen etäisyys vaikuttaa työn kuormittavuuteen niin ikään keskeytysten ja työprosessien häiriintymisen kautta. Paikkojen etäisyys lisää matkustamiseen kuluvaa aikaa ja työskentelyn tarvetta kulkuvälineissä (Perry & Brodie 2006; Vartiainen 2006). Käytettyjen työpaikkojen ergonomia ja työolot ovat tärkeitä arvioinnin kohteita työkuormaa selvitettäessä. Ergonomia on laaja käsite ja sitä voidaan tarkastella monella tavalla. Eri näkökulma ergonomiaan nostaa esille erilaisia kuormitustekijöitä. Ergonomian merkityksestä mm. tuki- ja liikuntaelin- Mobiilin työn työolojen ja työkuormituksen arviointikonsepti 19
OPPIMATERIAALEJA PUHEENVUOROJA RAPORTTEJA TUTKIMUKSIA 29 Ursula Hyrkkänen & Matti Vartiainen Säädyllisissä ja hyvissä oloissa Mobiilin ja monipaikkaisen työn työolojen ja työkuormituksen arviointimenetelmän